
R E F E R A T  D E  A P R O B A R E

la  proiectul  de  hotărâre privind reorganizarea  aparatului  de specialitate  al Primarului   comunei  Ghidigeni, județul Galați


[bookmark: _Hlk191212203]   	     În conformitate cu prevederile art.  129 , alin (3) lit. „c”  din O.U.G.  nr.  57/2019  privind  Codul Administrativ, Consiliul Local aprobă, în condiţiile legii, la propunerea primarului, înfiinţarea, organizarea şi statul de funcţii ale aparatului de specialitate al primarului, ale instituţiilor publice de interes local, reorganizarea şi statul de funcţii ale regiilor autonome de interes local, precum şi înfiinţarea, reorganizarea sau desfiinţarea de societăţi de interes local şi statul de funcţii al acestora.
      	 Având în vedere  adresa  Instituției Prefectului-judeţul Galaţi  nr. 2481/16.03.2026  privind numărul maxim de posturi ce pot fi încadrate la nivelul unităților/subdiviziunilor administrativ teritoriale și ținând cont de prevedeile  ar. XL alin. (1) din OUG nr. 7 /2026 se impune  reducerea numărului de posturi cu 30% raportat  la  numarul  de posturi  stabilit prin  Ordinul Prefectului  județului Galați  nr.235 din 15.04.2025, care pentru  UAT Comuna Ghidigeni  este de: a) pct.1 – 35 posturi; b) pct.3 – 6 posturi; c) pct. 5 – 1 post și d) pct.6 – 7 posturi, cu un total de 49 posturi. 
În conformitate cu  art. XL din OUG nr 7/2026 pentru modificarea și completarea unor acte normative, precum şi pentru adoptarea unor măsuri pentru creşterea capacității financiare a unităților administrativ-teritoriale: numărul maxim al posturilor corespunzător fiecărei unităţi/subdiviziuni administrativ-teritoriale, stabilit pentru anul 2025 potrivit art. III alin. (8^1) din Ordonanţa de urgenţă a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, aprobată cu modificări şi completări prin Legea nr. 13/2011, cu modificările şi completările ulterioare, şi pct. 1 din anexa la respectiva ordonanţa de urgenţă, se reduce cu 30% , cu precizarea că reducerea nu trebuie să conducă la depăşirea unui procent mai mare de 20% aplicat posturilor ocupate. 
[bookmark: _Hlk225311115]	Față de cele menționate propun reorganizarea aparatului de specialitate al primarului prin  care se  reduce numarul de posturi cu 30%,  reducere ce se va aplica numărului de posturi de la punctul 1 – aparat de specialitate, de la punctul 2 – Poliție locală și de la punctul 6 – posturi create postimplementare proiecte, punând în aplicare art. XL alin. (7) lit. "b" din OUG 7/2026.
Excepție fac posturile salarizate din capitolele de cheltuieli bugetare prevăzute la art. III alin. (2) din OUG nr. 63/2010, conform căruia "Numărul maxim de posturi prevăzut la alin. (1) nu se aplică şi capitolului bugetar "Învăţământ" finanţat din bugetele locale, din capitolul "Cultură" pentru muzee şi colecţii publice, biblioteci, instituţii şi companii de spectacole sau concerte, aşezăminte culturale, precum şi alte instituţii publice din domeniul culturii înfiinţate prin hotărâri ale autorităţilor deliberative ale unităţilor administrativ-teritoriale, organizate în temeiul Ordonanţei Guvernului nr. 21/2007 privind instituţiile şi companiile de spectacole sau concerte, precum şi desfăşurarea activităţii de impresariat artistic, aprobată cu modificări şi completări prin Legea nr. 353/2007, cu modificările şi completările ulterioare, Legii muzeelor şi colecţiilor publice nr. 311/2003, republicată, cu modificările şi completările ulterioare, Legii bibliotecilor nr. 334/2002, republicată, cu modificările şi completările ulterioare, Ordonanţei de urgenţă a Guvernului nr. 118/2006 privind înfiinţarea, organizarea şi desfăşurarea activităţii aşezămintelor culturale, aprobată cu modificări şi completări prin Legea nr. 143/2007, cu modificările şi completările ulterioare, şi care funcţionează în subordinea consiliilor locale sau judeţene respective, şi nici capitolelor bugetare "Sănătate", "Asigurări şi asistenţă socială" şi "Servicii publice de interes local sau judeţean, specializate, cu personalitate juridică, înfiinţate şi organizate în subordinea consiliilor locale sau consiliilor judeţene, după caz, prin hotărâri ale autorităţilor deliberative ale unităţilor administrativ-teritoriale respective", aşa cum sunt definite la art. 28 alin. (2) lit. a) din Legea serviciilor comunitare de utilităţi publice nr. 51/2006, republicată, cu modificările şi completările ulterioare, indiferent de sursa de finanţare. De asemenea, numărul maxim de posturi prevăzut la alin. (1) nu se aplică şi serviciilor publice Salvamont de la nivelul unităţilor administrativ-teritoriale".
În numărul maxim de posturi de la punctul 1 comunicat de Instituția Prefectului se regăsește și postul exceptat conform prevederilor art. III alin. (2) din OUG nr. 63/2010, respectiv postul de bibliotecar – compartiment cultură, bugetat de la capitolul 67 - Cultura, recreere si religie, post ocupat.
 În temeiul art. XL alin. (6) din OUG 7/2026: " Reorganizarea aparatului de specialitate al primarului, aparatului de specialitate al consiliului judeţean, precum şi a instituţiilor publice locale înfiinţate prin hotărâri ale autorităţilor deliberative se realizează până cel târziu la data de 1 iulie 2026".
Astfel, supun analizei și aprobării consiliului local stabilirea numărului maxim de posturi de 38 corespunzător aparatului de specialitate al Primarului Comunei Ghidigeni, după cum urmează:
a) 27 – numărul maxim de posturi stabilit punctului 1 din Anexa la OUG nr. 63/2010, cu modificările și completările ulterioare;
b) 0 – numărul de posturi calculat conform punctului 2 din Anexa la OUG nr. 63/2010, cu modificările și completările ulterioare  pentru Serviciul public comunitar de Evidența Persoanei;
c) 5 – numărul de posturi calculat conform punctului 3 din Anexa la OUG nr. 63/2010, cu modificările și completările ulterioare  pentru Poliția Locală;
d) 0 – numărul de posturi calculat conform punctului 4 din Anexa la OUG nr. 63/2010, cu modificările și completările ulterioare  pentru  Implementare proiecte finanțate din fonduri externe;
e) 1 – numărul de posturi calculat conform punctului 5 din Anexa la OUG nr. 63/2010, cu modificările și completările ulterioare  pentru conducător auto microbuz școlar; 
f) 5 – numărul de posturi calculat conform punctului 6 din Anexa la OUG nr. 63/2010, cu modificările și completările ulterioare, posturi create  pentru postimplementare proiecte.
Totodată, propun ca, cu data adoptării prezentei hotărâri, Hotărârea Consiliului Local Ghidigeni nr. 16/09.04.2026 privind aprobarea numărului maxim de posturi ce pot fi încadrate la nivelul comunei Ghidigeni, județul Galați să se revoce, din oficiu.
Având în vedere cele prezentate mai sus, este de competența consiliului local ca în  ședința ordinară din  data   de  30 aprilie 2026  să   ia   în  dezbatere   și  adoptare  prezentul   proiect  de  hotărâre   privind reorganizarea  aparatului  de specialitate  al Primarului   comunei  Ghidigeni, județul Galați.
[bookmark: _Hlk191215604] 
Inițiator,
Primar,
   Eugen TĂBĂCARU 






